**BTKM212BA Médialabor 2**

**Énekes András Előd**

**Helyszín: DE ÉTK 3. emelet 303.**

**K 10-12, K 12-14, K 14-16, Sz 16-18**

## **A kurzus leírása**

A kurzus célja, hogy betekintést adjon a fikciós kisfilm, illetve a riport- és dokumentumfilm készítésbe. A Médialabor 1 kurzuson tanult ismereteket a hallgatók terepmunka során egy valódi forgatáson használhatják fel.

**A kurzus egy közös projektfeladat megoldására épül**. A hallgatókból alakult 5-7 fős forgatócsoportok egy meghatározott témán dolgoznak egy félnapos terepmunka során. A téma megtalálásához a párhuzamosan futó Forgatókönyvírás kurzus nyújt segítséget, a hallgatók az ott megszerzett tudást felhasználva előbb a műfaji irányvonalakat fogalmazzák meg önmaguknak, majd egy storyboardot készítenek, melyet egy workshop keretein belül véglegesítenek – ezeket a feladatokat a fent jelölt órai időpontokban teljesítik a hallgatók a félév első öt hetében. A kurzus a továbbiakban két tömbösített alkalomból áll, az elsőn egy kijelölt forgatási napon a hallgatók felveszik a nyersanyagot, a másodikon pedig a „médialaborban” megvágják az anyagot.

**Követelmények, feladatok**

**1. Csoportos projektfeladat – forgatás**

A hallgatókból alakult stáb, közösen egy kijelölt forgatási napon nyersanyagot készít egy 5 perces hosszúságú riportfilmhez. Az előkészületek, a storyboard elkészítése és a forgatás (interjúkkal, terepmunkával együtt) minden csapattag aktív közreműködésével kell történjen.

**2.** **Csoportos projektfeladat – vágás**

Az elkészült felvételek közös megvágása a Premiere Pro program használatával, a kész videó leadása HD minőségben.

**Ajánlott szakirodalom**

Szondi Imre: **Vizuális nyelv- képi információ**

Walter Murch: **Egyetlen szempillantás alatt – Gondolatok a filmvágásról**